**Til: Alle foreninger i DanskHåndbold Syd**

**Invitation til For-turnering 25/26**

Hermed har DanskHåndbold Syd fornøjelsen af at invitere til For-turnering for alle de ”åbne rækker”.

Formålet med For-turneringerne er at finde frem til de enkeltes hold egentlige niveau, for herved at skabe flest mulige gode og jævnbyrdige håndboldkampe i den ordinære turnering, der begynder d. 28/9.

Det er vigtigt, at I internt i foreningerne er med til at overveje, hvilke rækker jeres respektive hold tilmeldes i. Denne drøftelse burde primært ske mellem foreningsledelsen og de tilknyttede trænere, som selvfølgelig kan tage de enkelte spillere med til råds ved nødvendighed. Et forslag er tilmed, at der udpeges en ”tilmeldingsansvarlig” i foreningen, som sikrer, at der er overensstemmelse mellem holdenes deltagelse i For-turneringerne og holdets egentlig tilmelding i den ordinære turnering.
- Alle trænere opfordredes ligeledes til at indgå i dialog med alle andre trænere, når I mødes ved For-turneringerne, hvor I sammen kan drøfte de relevante tilmeldingsforhold.

**Generelt om For-turneringerne:**

* Der spilles som udgangspunkt i 5 eller 6 holds-puljer med 2 kampe pr. hold
* Der påsættes dommere af regionskontoret til alle kampe.
* Som spiller må du kun spille på ét hold per stævnedag.
- Der må godt anvendes dispensationsspillere jf. dispensationsreglen.
- Spillere må godt anvendes i nærmest ældre aldersgruppe.
* Tilmeldingsgebyret:
- 750 kr. per hold, som spiller med to dommere – alle udgifter er inkluderet.
- 500 kr. per hold, som spiller med én dommer – alle udgifter er inkluderet.
* DanskHåndbold Syd opfordrer på det kraftigste til, at alle hold som tilmeldes turneringen i de nævnte rækker, deltager i mindst én For-turnering.
* Tilmeldingsmuligheden åbner på Håndoffice mandag d. 28. juli.

**For-turnering 1: 30/8 – 31/8**

Tilmeldingsfrist: søndag den 17. august.

* Program offentliggøres onsdag den 20. august.

**Række Pige Drenge**

U19: 2. div. & A-række Søndag d. 31/8 Lørdag d. 30/8

U17: 2. div., A & B-række Søndag d. 31/8 Lørdag d. 30/8

U15: 1. div., 2. div., A, B & C-række Søndag d. 31/8 Lørdag d. 30/8

U13: A, B, C & D-række Søndag d. 31/8 Lørdag d. 30/8

U11: A, B, C & D-række (Kortbane) Søndag d. 31/8 Lørdag d. 30/8

U9: A & B-række (Kortbane) Søndag d. 31/8 Lørdag d. 30/8

**For-turnering 2: 13/9 – 14/9**

Tilmeldingsfrist: mandag den 1. september.

* Program offentliggøres onsdag den 3. september.

**Række Pige Drenge**

U19: 2. div. & A-række Lørdag d. 13/9 Søndag d. 14/09

U17: 2. div., A & B-række Lørdag d. 13/9 Søndag d. 14/09

U15: 2. div., A, B & C-række Lørdag d. 13/9 Søndag d. 14/09

U13: A, B, C & D-række Lørdag d. 13/9 Søndag d. 14/09

U11: A, B, C & D-række (Kortbane) Lørdag d. 13/9 Søndag d. 14/09

U9: A & B-række (Kortbane) Lørdag d. 13/9 Søndag d. 14/09

**Spilletid:**

* U15 (1. div., 2. div., A), U17, U19 & Senior: 2x20 minutter
* U15 (B & C), U13 & U11: 2x15 minutter

Ved spørgsmål bedes I rette henvendelse til turneringsansvarlig Peter-Tommas Møss via
- ptm@danskhaandbold.dk
- 7027 4747

Med venlig hilsen – **DanskHåndbold Syd / Turneringsudvalg**